Whataboutism

Whataboutism (også kjent som whataboutery) er en diskusjons- og propagandateknikk som har til hensikt å diskreditere en motstanders påstand ved å rette en anklage tilbake om hykleri, uten direkte å motbevise eller avkrefte deres argument. 

Whataboutism kan være en form for ad hominem-argument for eksempel i form av «ja, men hvor var du da...» eller «hvorfor kritisere bare A og ikke B». Whataboutism fungerer som en avledningsmanøver eller skifte av tema og involverer ofte tilsynelatende relevante eller direkte villedende analogier som kan være vanskelig å argumentere mot. Whataboutism er tankevekkende poeng som gir tilsynelatende balanse og bredere perspektiv, samtidig skaper det uklarhet om skyld og ansvar ved en moralsk relativisering. Typisk for den sovjetiske varianten var å peke på at alle var skyldig i noe og på den måten ble det underforstått sagt at ingen var spesielt skyldig i noe.

Eksempler 
Teknikken er kjent særlig fra sovjetisk og russisk propaganda, og også i diskusjoner som omhandler forholdet mellom Israel og palestinere. I forholdet mellom Israel og palestinere har argumentet ofte formen «ja, det er forferdelig, men dette må forstås på bakgrunn av....». Etter terrorangrepet mot Israel i oktober 2023 var det i debatten, ifølge Los Angeles Times, en del argumentasjon som ikke kunne ganske enkelt konstatere at det var en forbrytelse, men skyldte på ofrene og Israel. Da det ble rettet kritikk, f.eks. fra USA mot Sovjetunionen om brudd på menneskerettighetene i landet, kunne det sovjetiske svaret være: «Hva med USA? Dere lynsjer de svarte.» («what about…»). Ehud Barak kritiserte for eksempel i en kronikk i New York Times Benjamin Netanyahu for å drive whataboutism i sin polemikk. Donald Trump er kjent for å bruk whataboutismer. Vladimir Putin er kjent for bruk av whataboutism særlig fra 2012. Da en journalist i 2014 utfordret Putin om annekteringen av Krim svarte Putin med snakke om USAs annektering av Texas i 1845. Kinesiske myndigheter har i enkelte tilfeller brukt taktikken for å unnvike kritikk av menneskrettsbrudd i landet.

Referanser 

Retorikk
Propaganda